Na temelju članka 82. Statuta Škole za trgovinu i modni dizajn Rijeka, čl. 26. i 27. Zakona o radu (NN 93/14, 127/17, 98/19, 151/22 i 64/23), Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23) te nakon prethodnog savjetovanja sa sindikalnim povjerenikom u funkciji Radničkog vijeća, Školski odbor na 57. sjednici Školskog odbora održanoj dana 27. ožujka 2024. godine donosi

**I. IZMJENE I DOPUNE**

**PRAVILNIKA O RADU**

Članak 1.

U Pravilniku o radu Škole za trgovinu i modni dizajn Rijeka od 27. lipnja 2023. godine (KLASA:011-03/23-02/15, URBROJ:2170-60-01-23-01) članak 9. mijenja se i glasi: “Poslove tajnika može obavljati osoba koja je završila:

1. sveučilišni integrirani prijediplomski i diplomski studij pravne struke ili stručni diplomski studij javne uprave
2. stručni prijediplomski studij upravne struke, ako se na natječaj ne javi osoba iz točke a) ovoga stavka.

Članak 2.

U članku 14. iza stavka 4. dodaje se stavci 5. i 6. koji glase:

„5. Ako školska ustanova kao poslodavac sazna da je protiv osobe u radnom odnosu u školskoj ustanovi podnesena kaznena prijava za neko od kaznenih djela spolnog zlostavljanja i iskorištavanja djeteta, ravnatelj je istu dužan privremeno udaljiti od obavljanja poslova, uz pravo na naknadu plaće u visini pune mjesečne plaće koju je osoba ostvarila u tri mjeseca prije udaljenja od obavljanja poslova, do zaprimanja dokaza da je protiv osobe pokrenut kazneni postupak ili odbačena kaznena prijava.

6. Ako školska ustanova kao poslodavac zaprimi dokaz da je protiv osobe u radnom odnosu u školskoj ustanovi pokrenut i vodi se kazneni postupak za neko od kaznenih djela iz stavka 1. i stavka 2. ovoga članka, udaljit će osobu od obavljanja poslova do obustave kaznenog postupka, odnosno najduže do pravomoćnosti sudske presude, uz pravo na naknadu plaće u visini dvije trećine prosječne mjesečne plaće koju je osoba ostvarila u tri mjeseca prije udaljenja od obavljanja poslova.”

Članak 3.

Članak 16. mijenja se i glasi:

„1. Iznimno od odredbe članka 15. ovog Pravilnika, radni odnos može se zasnovati ugovorom o radu bez natječaja:

a) na određeno vrijeme kada obavljanje poslova ne trpi odgodu, do zasnivanja radnog odnosa na temelju natječaja ili na drugi propisan način, a li ne dulje od 60 dana,

b) s osobom kojoj je ugovor o radu na neodređeno vrijeme otkazan zbog gospodarskih, tehničkih ili organizacijskih razloga i koja se nalazi u evidenciji upravnog tijela županije,

c) s radnikom koji u školskoj ustanovi ima zasnovan radni odnos na neodređeno nepuno radno vrijeme, do punog radnog vremena u školskoj ustanovi u kojoj je zaposlen

d) na zahtjev radnika zaposlenog u školskoj ustanovi na neodređeno vrijeme, premještajem u drugu školsku ustanovu, na temelju sporazuma ravnatelja školskih ustanova

e) s osobom koja se zapošljava na radnom mjestu vjeroučitelja

f) s osobom koja je tijekom studija bila korisnik državne stipendije Ministarstva za STEM nastavničke studije i koja je, sukladno uvjetima stipendiranja, preuzela obvezu rada u školskoj ustanovi

2. ako se na natječaj ne javi osoba koja ispunjava uvjete iz članka 105. Zakona o odgoju i obrazovanju u osnovnoj i srednjoj školi, radni odnos može se zasnovati bez natječaja na određeno vrijeme do godinu dana s osobom u mirovini koja ispunjava uvjete natječaja, s mogućnošću produljenja ugovora na određeno vrijeme za dodatnih godinu dana, ali ne dulje od 67. godine života.

3. Ako se na natječaj ne javi osoba koja ispunjava uvjete iz članka 105. Zakona o odgoju i obrazovanju u osnovnoj i srednjoj školi, niti se radni odnos zasnuje s osobom iz stavka 2. ovog članka, natječaj će se ponoviti u roku od pet (5) mjeseci, a do zasnivanja radnog odnosa na osnovi ponovljenoga natječaja radni se odnos može zasnovati s osobom koja ne ispunjava propisane uvjete.

4. Popise i kontakte osoba iz stavka 1. podstavka f) ovoga članka Ministarstvo će dostaviti školi na zahtjev, na temelju kojeg će škola uputiti službeni poziv osobi za zasnivanje radnog odnosa.

5. Odbijanje ili neprihvaćanje poziva škole iz podstavka f) ovoga članka smatrat će se kršenjem uvjeta stipendiranja.”

Članak 4.

Ove izmjene i dopune Pravilnika o radu stupaju na snagu osmog (8) dana od dana objave na oglasnoj ploči i mrežnim stranicama Škole

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_

 Zvjezdana Bačinić, prof.

KLASA:011-03/24-02/01

URBROJ:2170-60-02-24-03

U Rijeci, 27. ožujak 2024.

Ove Izmjene i dopune Pravilnika o radu objavljene su na oglasnoj ploči Škole i školskim mrežnim stranicama dana 27. ožujak 2024. godine i stupaju na snagu po isteku roka od osam dana od dana objave i to 05. travnja 2024. godine.

Ravnateljica:

 \_\_\_\_\_\_\_\_\_\_\_\_\_\_\_\_\_\_\_

 Antonija Bukša, dipl.oec.